กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลสร้อยฟ้า ตำบลคลองตาคตตำบลบ้านเลือกตำบลโพธาราม ตำบลท่าชุมพล ตำบลบ้านฆ้องตำบลคลองข่อยและตำบลบ้านสิงห์ อำเภอโพธาราม จังหวัดราชบุรีพ.ศ.๒๕๔๗๑ อาศัยอำนาจตามความในมาตรา ๕ (๓)แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีกหรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ จดเส้นตรงที่ต่อตรงจากเส้นขนานระยะ ๕๐๐เมตร กับศูนย์กลางทางหลวงแผ่นดินหมายเลข ๓๐๘๐ไปทางทิศตะวันตกเฉียงเหนือและเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๐๘๐ทิศตะวันออก จดเส้นขนานระยะ ๘๐๐ เมตรกับศูนย์กลางถนนเลียบริมคลองส่งน้ำสายใหญ่ ฝั่งซ้าย เส้นขนานระยะ ๓๐๐ เมตรกับศูนย์กลางถนนสาธารณะไม่ปรากฏชื่อและเส้นขนานระยะ ๒๐๐ เมตรกับศูนย์กลางถนนเลียบคลองส่งน้ำสายใหญ่ ฝั่งซ้ายทิศใต้จดเส้นตั้งฉากกับแนวศูนย์กลางทางรถไฟสายใต้ตรงจุดที่อยู่ห่างจากคลองบ้านใหม่บรรจบกับทางรถไฟสายใต้ ไปทางทิศตะวันตกเฉียงใต้ตามแนวทางรถไฟสายใต้ เป็นระยะ ๒๕๐ เมตรทิศตะวันตก จดเส้นขนานระยะ ๒๐๐ เมตร กับศูนย์กลางถนนสาธารณะไม่ปรากฏชื่อซึ่งอยู่ระหว่างทางรถไฟสายใต้กับถนนไปบ้านเจ็ดเสมียนเส้นตรงที่ต่อตรงจากเส้นขนานระยะ ๒๐๐ เมตร กับศูนย์กลางถนนสาธารณะไม่ปรากฏชื่อไปทางทิศเหนือจนบรรจบกับปากคลองควาย ฝั่งตะวันออก และเลียบคลองส่งน้ำสายใหญ่ฝั่งขวา ฝั่งตะวันออก บรรจบจุดเริ่มต้นเว้นแต่พื้นที่ บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๐๘๐ทิศตะวันออก จดเขตคลองส่งน้ำสายใหญ่ ฝั่งซ้ายฝั่งตะวันตกทิศใต้ จดทางหลวงแผ่นดินหมายเลข ๓๐๘๐ ฟากเหนือทิศตะวันตก จดเขตทางรถไฟสายใต้ ฟากตะวันออก๒.๒ ทิศเหนือ จดทางหลวงแผ่นดินหมายเลข ๓๐๘๐ฟากใต้ทิศตะวันออก จดเขตคลองส่งน้ำสายใหญ่ ฝั่งซ้ายฝั่งตะวันตกทิศใต้ จดถนนโพธาราม บ้านเลือก ฟากเหนือทิศตะวันตก จดถนนสาธารณะไม่ปรากฏชื่อฟากตะวันออกและฟากเหนือ และเขตทางรถไฟสายใต้ ฟากตะวันออก๒.๓ ทิศเหนือ จดถนนหนองกลางแตง ฟากใต้ทิศตะวันออกจดเส้นตรงที่เริ่มต้นจากจุดที่ถนนหนองกลางแตงบรรจบกับถนนหลังอำเภอไปทางทิศตะวันตกเฉียงใต้จนบรรจบกับถนนสาธารณะไม่ปรากฏชื่อ ตรงจุดที่ถนนสาธารณะไม่ปรากฏชื่อบรรจบกับถนนเข้าหมู่บ้านอร่ามกิจโพธา ไปทางทิศตะวันตกตามแนวถนนสาธารณะไม่ปรากฏชื่อเป็นระยะ ๑๐๐ เมตรทิศใต้ จดถนนสาธารณะไม่ปรากฏชื่อ ฟากเหนือและเส้นตรงที่เริ่มต้นจากจุดที่ถนนสาธารณะไม่ปรากฏชื่อบรรจบกับถนนสาธารณะไม่ปรากฏชื่อไปทางทิศตะวันตกจนบรรจบกับถนนผังเมืองตรงจุดที่ถนนสาธารณะไม่ปรากฏชื่อบรรจบกับถนนผังเมืองไปทางทิศใต้ตามแนวถนนผังเมือง เป็นระยะ ๑๕๐ เมตรทิศตะวันตก จดถนนผังเมือง ฟากตะวันออก๒.๔ ทิศเหนือ จดถนนโชคชัย ฟากใต้ทิศตะวันออก จดถนนโรงหีบ (คลองโรงหีบเดิม)ฟากตะวันตกทิศใต้ จดเลิศพาณิชย์ ฟากเหนือทิศตะวันตก จดถนนสาธารณะไม่ปรากฏชื่อ ฟากตะวันออกและเส้นตั้งฉากกับถนนคลองกั้นน้ำชลประทาน ตรงจุดที่ถนนสาธารณะไม่ปรากฏชื่อบรรจบกับถนนคลองกั้นน้ำชลประทาน๒.๕ ทิศเหนือ จดถนนหนองกลางแตง ฟากใต้ทิศตะวันออก จดเขตคลองส่งน้ำสายใหญ่ ฝั่งซ้ายฝั่งตะวันตกทิศใต้ จดถนนสาธารณะไม่ปรากฏชื่อ ฟากเหนือทิศตะวันตกจดเส้นตรงซึ่งลากจากถนนสาธารณะไม่ปรากฏชื่อบรรจบกับถนนเข้าหมู่บ้านอร่ามกิจโพธาไปทางทิศตะวันออกตามแนวถนนสาธารณะไม่ปรากฏชื่อ เป็นระยะ ๑๐๐ เมตร ไปทางทิศตะวันออกเฉียงเหนือจนบรรจบกับจุดที่ถนนหลังอำเภอบรรจบกับถนนหนองกลางแตง๒.๖ ทิศเหนือ จดถนนคลองกั้นน้ำชลประทาน ฟากใต้ทิศตะวันออก จดถนนสาธารณะไม่ปรากฏชื่อ ฟากตะวันตกทิศใต้ จดถนนสาธารณะไม่ปรากฏชื่อ ฟากเหนือและเขตทางรถไฟสายใต้ ฟากเหนือทิศตะวันตก จดเส้นตั้งฉากกับทางรถไฟสายใต้ตรงจุดที่อยู่ห่างจากจุดกึ่งกลางคลองบ้านใหม่ ไปทางทิศเหนือตามแนวทางรถไฟสายใต้เป็นระยะ ๕๕๐ เมตร ไปทางทิศตะวันตกเฉียงเหนือ เป็นระยะ ๓๐๐ เมตรเส้นตรงที่ต่อตรงจากเส้นตั้งฉากระยะ ๓๐๐ เมตรกับทางรถไฟสายใต้ไปทางทิศตะวันตกเฉียงเหนือ จนบรรจบกับเส้นตรงระยะ ๔๕๐ เมตรซึ่งเป็นเส้นตรงที่ต่อตรงจากเส้นขนานกับถนนสาธารณะไม่ปรากฏชื่อตรงจุดที่เส้นขนานกับถนนสาธารณะไม่ปรากฏชื่อเริ่มต้นจากถนนโชคชัย บรรจบกับถนนคลองกั้นน้ำชลประทาน๒.๗ ทิศเหนือจดเส้นตรงที่เริ่มต้นจากถนนผังเมืองตรงจุดที่อยู่ห่างจากถนนสาธารณะไม่ปรากฏชื่อบรรจบกับถนนผังเมืองไปทางทิศใต้ตามแนวถนนผังเมืองเป็นระยะ ๑๕๐ เมตร ไปทางทิศตะวันออก จนบรรจบกับจุดที่ถนนสาธารณะไม่ปรากฏชื่อบรรจบกับถนนสาธารณะไม่ปรากฏชื่อและถนนสาธารณะไม่ปรากฏชื่อ ฟากใต้ทิศตะวันออก เขตคลองส่งน้ำสายใหญ่ ฝั่งซ้ายฝั่งตะวันตกทิศใต้ จดเส้นตั้งฉากกับทางรถไฟสายใต้ตรงจุดที่อยู่ห่างจากจุดกึ่งกลางคลองบ้านใหม่ไปทางทิศเหนือตามแนวทางรถไฟสายใต้เป็นระยะ ๕๕๐ เมตร ไปทางทิศตะวันออก จนบรรจบกับเขตคลองส่งน้ำสายใหญ่ ฝั่งซ้ายฝั่งตะวันตกทิศตะวันตก จดเขตทางรถไฟสายใต้ ฟากตะวันออกและถนนสาธารณะไม่ปรากฏชื่อ ฟากตะวันออกทั้งนี้ ไม่รวมถึงสถานที่ราชการ สถาบันการศึกษาและศาสนสถานทั้งนี้ตามแผนที่ท้ายกฎกระทรวงนี้ข้อ ๒ให้กำหนดพื้นที่บางส่วนในท้องที่ตำบลสร้อยฟ้า ตำบลคลองตาคต ตำบลบ้านเลือกตำบลโพธาราม ตำบลท่าชุมพล ตำบลบ้านฆ้อง ตำบลคลองข่อย และตำบลบ้านสิงห์อำเภอโพธาราม จังหวัดราชบุรี ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่น หรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกินกว่า ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตร เศษของ ๔๐ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า๑๐ เมตร และสามารถขนย้ายมูลฝอยได้โดยสะดวกข้อ ๓ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔อาคารที่มีอยู่แล้วในบริเวณพื้นที่ที่กำหนดตามข้อ ๒ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณ วันที่ ๑ กันยายน พ.ศ. ๒๕๔๗โภคินพลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในท้องที่ตำบลสร้อยฟ้า ตำบลคลองตาคต ตำบลบ้านเลือก ตำบลโพธารามตำบลท่าชุมพล ตำบลบ้านฆ้อง ตำบลคลองข่อย และตำบลบ้านสิงห์ อำเภอโพธารามจังหวัดราชบุรี พ.ศ. ๒๕๔๗(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลสร้อยฟ้า ตำบลคลองตาคต ตำบลบ้านเลือก ตำบลโพธารามตำบลท่าชุมพล ตำบลบ้านฆ้อง ตำบลคลองข่อย และตำบลบ้านสิงห์ อำเภอโพธารามจังหวัดราชบุรี ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อมการผังเมือง และการอำนวยความสะดวกแก่การจราจร จึงจำเป็นต้องออกกฎกระทรวงนี้ประชุมพร/พิมพ์๒๔ พฤษภาคม ๒๕๔๙ปาจรีย์/เชิงชาย/ผู้จัดทำ๑๖ มิถุนายน ๒๕๔๙๑ ราชกิจจานุเบกษาเล่ม ๑๒๑/ตอนพิเศษ ๕๑ ก (เล่มที่ ๓)/หน้า ๑๘๗/๓ กันยายน ๒๕๔๗